CELEX: 62004TA0457
Language: el
Date: 2008-10-15 00:00:00
Title: Συνεκδικασθείσες υποθέσεις T-457/04 και T-223/05: Απόφαση του Πρωτοδικείου της 15ης Οκτωβρίου 2008 — Camar κατά Επιτροπής (Κοινή οργάνωση των αγορών — Μπανάνες — Μεταβατικά μέτρα — Άρθρο 30 του κανονισμού (ΕΟΚ) 404/93 του Συμβουλίου — Απόφαση διαπιστώνουσα παράλειψη της Επιτροπής — Άρνηση εκτελέσεως αποφάσεως του Πρωτοδικείου — Προσφυγή ακυρώσεως — Αίτημα να υποχρεωθεί η καθής στην εκτέλεση της αποφάσεως με ισοδύναμη χρηματική παροχή — Ικανοποίηση της ηθικής βλάβης — Παράνομη παράλειψη της Επιτροπής — Αγωγή αποζημιώσεως — Διακοπή της προθεσμίας παραγραφής — Άρθρο 46 του Οργανισμού του Δικαστηρίου — Απαράδεκτο)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/27
            
         Απόφαση του Πρωτοδικείου της 15ης Οκτωβρίου 2008 — Camar κατά Επιτροπής
   (Συνεκδικασθείσες υποθέσεις T-457/04 και T-223/05) (1)
   
   (Κοινή οργάνωση των αγορών - Μπανάνες - Μεταβατικά μέτρα - Άρθρο 30 του κανονισμού (ΕΟΚ) 404/93 του Συμβουλίου - Απόφαση διαπιστώνουσα παράλειψη της Επιτροπής - Άρνηση εκτελέσεως αποφάσεως του Πρωτοδικείου - Προσφυγή ακυρώσεως - Αίτημα να υποχρεωθεί η καθής στην εκτέλεση της αποφάσεως με ισοδύναμη χρηματική παροχή - Ικανοποίηση της ηθικής βλάβης - Παράνομη παράλειψη της Επιτροπής - Αγωγή αποζημιώσεως - Διακοπή της προθεσμίας παραγραφής - Άρθρο 46 του Οργανισμού του Δικαστηρίου - Απαράδεκτο)
   (2008/C 313/46)
   Γλώσσα διαδικασίας: η ιταλική
   Διάδικοι
   
      Προσφεύγουσα-ενάγουσα: Camar Srl (Φλωρεντία, Ιταλία) (εκπρόσωποι: W. Viscardini, S. Donà και M. Paolin, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικώς L. Visaggio, στη συνέχεια F. Clotuche-Duvieusart, επικουρούμενοι από τον A. Dal Ferro, δικηγόρο)
   Αντικείμενο
   Όσον αφορά την υπόθεση T-457/04, πρώτον, αίτημα ακυρώσεως της αποφάσεως της Επιτροπής που περιέχεται στο από 10 Σεπτεμβρίου 2004 έγγραφο, να μην εκτελέσει το σημείο 1 του διατακτικού της αποφάσεως του Πρωτοδικείου της 8ης Ιουνίου 2000, T-79/96, T-260/97 και T-117/98, Camar και Tico κατά Επιτροπής και Συμβουλίου (Συλλογή 2000, σ. II-2193), δεύτερον, αίτημα να υποχρεωθεί η Επιτροπή να εκτελέσει το σημείο 1 του διατακτικού της προμνησθείσας αποφάσεως Camar και Tico κατά Επιτροπής και Συμβουλίου με ισοδύναμη της αξίας των μη εκδοθέντων πιστοποιητικών χρηματική παροχή, και, τρίτον, αγωγή αποζημιώσεως με αίτημα την καταδίκη της Επιτροπής στην ικανοποίηση της ηθικής βλάβης, καθώς και, όσον αφορά την υπόθεση T-223/05, αγωγή αποζημιώσεως με αίτημα την καταδίκη της Επιτροπής στην αποκατάσταση, λόγω εξωσυμβατικής ευθύνης της Ευρωπαϊκής Κοινότητας, της ζημίας που υπέστη η ενάγουσα.
   Διατακτικό
   Το Πρωτοδικείο αποφασίζει:
   
               1)
            
            
               Ακυρώνει την περιεχόμενη στο από 10 Σεπτεμβρίου 2004 έγγραφο του Γενικού Διευθυντή «Γεωργίας», απόφαση της Επιτροπής να μην εκτελέσει το σημείο 1 του διατακτικού της αποφάσεως του Πρωτοδικείου της 8ης Ιουνίου 2000, T-79/96, T-260/97 και T-117/98, Camar και Tico κατά Επιτροπής και Συμβουλίου (Συλλογή 2000, σ. II-2193).
            
         
               2)
            
            
               Απορρίπτει κατά τα λοιπά την προσφυγή-αγωγή στην υπόθεση T-457/04 ως αβάσιμη.
            
         
               3)
            
            
               Απορρίπτει την αγωγή στην υπόθεση T-223/05 ως απαράδεκτη.
            
         
               4)
            
            
               Στην υπόθεση T-457/04, η Camar Srl και η Επιτροπή φέρουν έκαστη το ήμισυ των δικών της δικαστικών εξόδων καθώς και το ήμισυ των εξόδων της αντιδίκου.
            
         
               5)
            
            
               Στην υπόθεση T-223/05, η Camar φέρει πέραν των δικών της δικαστικών εξόδων και τα δικαστικά έξοδα της Επιτροπής.
            
         
      (1)  ΕΕ C 31 της 5.2.2005.